CELEX: 32000R0775
Language: el
Date: 2000-04-13 00:00:00
Title: Κανονισμός (ΕΚ) αριθ. 775/2000 του Συμβουλίου, της 13ης Απριλίου 2000, για τροποποίηση του κανονισμού (ΕΚ) αριθ. 2505/96 σχετικά με το άνοιγμα και τον τρόπο διαχείρισης αυτόνομων κοινοτικών δασμολογικών ποσοστώσεων όσον αφορά ορισμένα αγροτικά και βιομηχανικά προϊόντα

Avis juridique important

|

32000R0775

Κανονισμός (ΕΚ) αριθ. 775/2000 του Συμβουλίου, της 13ης Απριλίου 2000, για τροποποίηση του κανονισμού (ΕΚ) αριθ. 2505/96 σχετικά με το άνοιγμα και τον τρόπο διαχείρισης αυτόνομων κοινοτικών δασμολογικών ποσοστώσεων όσον αφορά ορισμένα αγροτικά και βιομηχανικά προϊόντα  

Επίσημη Εφημερίδα αριθ. L 095 της 15/04/2000 σ. 0001 - 0001

Κανονισμός (ΕΚ) αριθ. 775/2000 του Συμβουλίουτης 13ης Απριλίου 2000για τροποποίηση του κανονισμού (ΕΚ) αριθ. 2505/96 σχετικά με το άνοιγμα και τον τρόπο διαχείρισης αυτόνομων κοινοτικών δασμολογικών ποσοστώσεων όσον αφορά ορισμένα αγροτικά και βιομηχανικά προϊόνταΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 26,την πρόταση της Επιτροπής,Εκτιμώντας τα ακόλουθα:(1) Με τον κανονισμό (ΕΚ) αριθ. 2745/1999(1) το Συμβούλιο άνοιξε αυτόνομη δασμολογική ποσόστωση απαλλαγμένη από δασμούς για 1035000 τόνους σιδηροχρωμίου. Η εν λόγω ποσόστωση καλύπτει τις συνολικές ανάγκες των ευρωπαϊκών μεταποιητικών βιομηχανιών για προμήθεια σιδηροχρωμίου ατελώς το 2000.(2) Με τον κανονισμό (ΕΚ) αριθ. 2793/1999 του Συμβουλίου, της 17ης Δεκεμβρίου 1999, σχετικά με ορισμένες διαδικασίες για την εφαρμογή της συμφωνίας εμπορίου ανάπτυξης και συνεργασίας μεταξύ της Ευρωπαϊκής Κοινότητας και της Δημοκρατίας της Νότιας Αφρικής(2), καθιερώθηκε πρόσθετη δασμολογική ποσόστωση απαλλαγμένη από δασμούς για 515000 τόνους σιδηροχρωμίου καταγωγής Νότιας Αφρικής, με ισχύ από την 1η Ιανουαρίου 2000 και εφαρμογή μετά την έναρξη ισχύος της συμφωνίας με τη Δημοκρατία της Νότιας Αφρικής.(3) Με την καθιέρωση δασμολογικής ποσόστωσης για τη Νότια Αφρική, η ποσότητα της αυτόνομης ποσόστωσης πρέπει να μειωθεί αναλόγως για να αποφευχθούν ζημιογόνες επιπτώσεις στους κοινοτικούς παραγωγούς του εν λόγω προϊόντος και να μπορέσει η Νότια Αφρική να επωφεληθεί πλήρως από την ποσόστωση.(4) Λόγω της οικονομικής σημασίας του παρόντος κανονισμού για την ευρωπαϊκή βιομηχανία πρέπει να προβληθεί η ύπαρξη επείγουσας ανάγκης, όπως προβλέπεται στο σημείο Ι.3 του προσθέτου πρωτοκόλλου της συνθήκης του Άμστερνταμ σχετικά με το ρόλο των εθνικών κοινοβουλίων στην Ευρωπαϊκή Ένωση,(5) Ο κανονισμός (ΕΚ) αριθ. 2505/96(3) πρέπει να τροποποιηθεί αναλόγως,ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1Στον πίνακα, στο παράρτημα Ι του κανονισμού (ΕΚ) αριθ. 2505/96, η δασμολογική ποσόστωση με αύξοντα αριθμό 09.2711 τροποποιείται σε 520000 τόνους.Άρθρο 2Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Λουξεμβούργο, 13 Απριλίου 2000.Για το ΣυμβούλιοΟ ΠρόεδροςA. Vara(1) ΕΕ L 331 της 23.12.1999, σ. 17.(2) ΕΕ L 337 της 30.12.1999, σ. 29.(3) ΕΕ L 345 της 31.12.1996, σ. 1· κανονισμός όπως τροποποιήθηκε τελευταία από τον κανονισμό (ΕΚ) αριθ. 2745/1999 (ΕΕ L 331 της 23.12.1999, σ. 17).